Austrumu ķauķīši

Austrumu ķauķīši (Seicercus) ir viena no divām ķauķīšu dzimtas (Phylloscopidae) ģintīm, kas apvieno 11 sugas.World Bird List: Bushtits, leaf warblers, reed warblers, 2018 Tā ir mazākā no abām ģintīm un apvieno mazāko daļu ķauķīšu dzimtas putnu. Nesenā pagātnē ķauķīši tika sistematizēti ķauķu dzimtā (Sylviidae), bet saskaņā ar jaunākajiem DNS atklājumiem 2006. gadā tika izveidota ķauķīšu dzimta.Alström, Per; Ericson, Per G.P.; Olsson, Urban & Sundberg, Per (2006): Phylogeny and classification of the avian superfamily Sylvioidea. Molecular Phylogenetics and Evolution 38(2): 381–397. doi:10.1016/j.ympev.2005.05.015 PMID 16054402 

 Izplatība 
Austrumu ķauķīši sastopami Indijas subkontinentā un Austrumāzijā, sākot ar Ķīnas ziemeļiem un beidzot ar Timoru Mazajās Zunda salās. Ziemeļu areālos dzīvojošās sugas ir gājputni, tās ligzdo mērenajā joslā, bet ziemo tropos. Vairākas sugas veic īsu migrāciju, ligzdojot augstkalnos, bet ziemojot ielejās. Dažām sugām daļa populācijas ir gājputni, bet daļa nometnieki.Del Hoyo, J.; Elliot, A. & Christie D. (editors). (2006). Handbook of the Birds of the World. Volume 11: Old World Flycatchers to Old World Warblers. Lynx Edicions. P.p. 675-679 .

 Kopīgās īpašības 
Austrumu ķauķīši ir mazi vai ļoti mazi dziedātājputni. Ķermeņa garums 9,5—12 cm, svars apmēram 4—9 g. Apspalvojums neuzkrītošs: mugurpusē zaļgans, apakšpusē dzeltens, spārni zaļi. Galva vai nu pelēka vai zaļa, vai brūna. Uz galvas virsas (dažiem arī uz sejas) ir svītras, ap acīm dzeltens vai balts gredzens. Abi dzimumi izskatās līdzīgi.

Ķauķīši ir ļoti aktīvi putniņi, nepārtraukti pārvietojas pa koku lapotni, meklējot kukaiņus. Barību meklē gan lielu koku vaiņagos, gan pameža lapotnēs. Dažas sugas barojas baros.

 Sistemātika 
Austrumu ķauķīšu ģints (Seicercus)
Alstrēma ķauķītis (Seicercus soror)
Baltbriļļu ķauķītis (Seicercus affinis)
Bērgalvas ķauķītis (Seicercus castaniceps)
Bianki ķauķītis (Seicercus valentini)
Dzeltenkrūšu ķauķītis (Seicercus montis)
Emeišaņa ķauķītis (Seicercus omeiensis)
Pelēkgalvas ķauķītis (Seicercus tephrocephalus)
Pelēkvaigu ķauķītis (Seicercus poliogenys)
Vistlera ķauķītis (Seicercus whistleri)
Zaļgalvas ķauķītis (Seicercus burkii)
Zunda ķauķītis (Seicercus grammiceps)

 Atsauces 

 Ārējās saites 
Putni dabā
Bird Guides: Seicercus


Kategorija:Ķauķīšu dzimta